Avis juridique important

|

51999PC0246

Ehdotus neuvoston asetukseksi (EY) lentokiellon käyttöönottamisesta yhteisön ja liittotasavallan alueiden välillä ja neuvoston asetuksen (EY) N:o 1901/98 kumoamisesta  /* KOM/99/0246 lopull. */

Ehdotus NEUVOSTON ASETUKSEKSI (EY) lentokiellon käyttöönottamisesta yhteisön ja Jugoslavian liittotasavallan alueiden välillä ja neuvoston asetuksen (EY) N:o 1901/98 kumoamisesta(komission esittämä)PERUSTELUT1.  Täydennyksenä yhteiseen kantaan 98/426/YUTP neuvosto antoi asetuksen (EY) N:o 1901/98 jugoslavialaisia liikkeenharjoittajia koskevasta lentokiellosta Jugoslavian liittotasavallan ja Euroopan yhteisön välillä. Kyseistä asetusta muutettiin myöhemmin, jotta Montenegro Airlines -lentoyhtiö voisi tietyin edellytyksin lentää tilauslentoja. 2.  Yleisten asioiden neuvosto päätti 26. huhtikuuta 1999, että jugoslavialaisia liikkeenharjoittajia koskeva lentokielto olisi ulotettava kaikkiin lentoihin. Tämä vahvistettiin yhteisellä kannalla 99/.../YUTP. 3.  Tämä ehdotus neuvoston asetukseksi tehdään kyseisen yhteisen kannan täytäntöönpanon mahdollistamiseksi. Sen vuoksi olisi kiellettävä sekä jugoslavialaisten liikkeenharjoittajien lennot yhteisön ja Jugoslavian liittotasavallan välillä että yhteisön ja kolmansien maiden liikkeenharjoittajien lennot kyseisten alueiden välillä. Lisäksi Jugoslavian tasavallassa rekisteröityjen tai jugoslavialaisten liikkeenharjoittajien liikennöimien ilma-alusten ei olisi sallittava laskeutua yhteisön alueelle tai lähteä lentoon sieltä (1 artikla). Lentokieltoa täydennetään lentolupien peruuttamisella ja kiellolla myöntää lentolupia tai uudistaa niitä (2 artikla). 4.  Vaikka ehdotetun lentokiellon olisi oltava kattava, muiden kuin jugoslavialaisten ilma-alusten osalta ehdotetaan, että kielto koskisi ainoastaan kaupallisia ja yksityisiä ilma-aluksia, ja että laskeutuminen sallittaisiin poikkeuksellisesti hätätapauksissa sekä humanitaaristen lentojen osalta. 5.  Kieltojen kiertämistä, asetuksen soveltamisalaa ja jäsenvaltioiden ja komission välistä tiedonvaihtoa koskevien säännösten lisäksi ehdotettu asetus sisältää myös säännöksen jugoslavialaisiin liikkeenharjoittajiin sovellettavien voimassa olevien kieltojen jatkamisen varmistamisesta (5 artiklan 2 kohta). Kyseinen säännös on katsottu aiheelliseksi, koska ehdotettu asetus tekee neuvoston asetuksen (EY) N:o 1901/98 tarpeettomaksi.  Ehdotus NEUVOSTON ASETUKSEKSI (EY) lentokiellon käyttöönottamisesta yhteisön ja Jugoslavian liittotasavallan alueiden välillä ja neuvoston asetuksen (EY) N:o 1901/98 kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon neuvoston Euroopan unionista tehdyn sopimuksen 15 artiklan mukaisesti määrittelemän yhteisen kannan 99/.../YUTP Jugoslavian liittotasavallan vastaisista rajoittavista lisätoimenpiteistä  (1),(1)  EYVL L .... 1999, s ottaa huomioon komission ehdotuksen, sekä katsoo, että(1)  ottaen huomioon, että Jugoslavian liittotasavallan ja Serbian tasavallan hallitukset ovat jatkuvasti rikkoneet Yhdistyneiden kansakuntien turvallisuusneuvoston asiaan liittyviä päätöslauselmia ja harjoittaneet äärimmäisyyksiin menevää ja edesvastuutonta rikollista politiikkaa, johon kuuluu sen omiin kansalaisiin kohdistuva sorto, mikä loukkaa vakavasti ihmisoikeuksia ja kansainvälistä humanitaarista oikeutta, neuvosto on ilmaissut voimakkaan ja jatkuvan tukensa kansainvälisen yhteisön mahdollisimman laajalle presidentti Miloseviciin ja hänen hallitukseensa kohdistuvalle painostukselle, (2)  sen vuoksi kielletään kaikki lennot yhteisön alueen ja Jugoslavian liittotasavallan alueen välillä, (3)  tämä toimenpide kuuluu Euroopan yhteisön perustamissopimuksen soveltamisalaan, (4)  sen vuoksi ja erityisesti kilpailun vääristymisen välttämiseksi tarvitaan yhteisön lainsäädäntöä kyseisen toimenpiteen täytäntöönpanemiseksi yhteisön alueella; tässä asetuksessa yhteisön alueella tarkoitetaan kaikkia niitä jäsenvaltioiden alueita, joihin sovelletaan Euroopan yhteisön perustamissopimusta kyseisessä sopimuksessa määrätyin edellytyksin,(5)  on tarpeen sallia laskeutuminen ja sitä seuraava nousu hätätapauksissa ja sallia poikkeukset humanitaaristen lentojen osalta, (6)  komission ja jäsenvaltioiden on tarpeen ilmoittaa toisilleen tämän asetuksen mukaisesti toteutetuista toimenpiteistä ja vaihtaa muita hallussaan olevia asiaan kuuluvia tähän asetukseen liittyviä tietoja, ja (7)  neuvoston asetus (EY) N:o 1901/98  (2), sellaisena kuin se on muutettuna neuvoston asetuksella (EY) N:o 214/99, voidaan kumota, koska tässä asetuksessa kielletään muun muassa jugoslavialaisten liikkeenharjoittajien lennot, sanotun kuitenkaan rajoittamatta kansallisessa lainsäädännössä määrättyjen seuraamusten käyttöönottoa, mikäli sen säännöksiä rikotaan, (2)  EYVL L 248, 8. 9. 1998, s. 7.ON ANTANUT TÄMÄN ASETUKSEN:1 artiklaKielletään lentoon lähteminen ja laskeutuminen yhteisön alueella - ilma-aluksilta, joita liikennöivät suoraan tai välillisesti jugoslavialaiset liikkeenharjoittajat, eli liikkeenharjoittajat, joiden päätoimipaikka tai kotipaikka on Jugoslavian liittotasavallassa; - Jugoslavian liittotasavallassa rekisteröidyiltä ilma-aluksilta; ja- siviili-ilma-aluksilta, eli ilma-aluksilta, joita liikennöidään kaupallisesti tai yksityisesti, jos ne ovat lähteneet lentoon Jugoslavian liittotasavallan alueelta tai niiden on määrä laskeutua sinne. 2 artikla1.  Peruutetaan kaikki yhteisön alueelta Jugoslavian liittotasavallan alueelle suunniteltuja lentoreittejä koskevat lentoluvat eikä niille myönnetä uusia lentolupia. 2.  Peruutetaan kaikki tilauslentojen lentoluvat, sekä yksittäiset että tilauslentosarjat, yhteisön alueen ja Jugoslavian liittotasavallan välillä eikä kyseisille lennoille myönnetä uusia lupia. 3.  Uusia lentolupia, jotka oikeuttaisivat Jugoslavian liittotasavallassa rekisteröityjä tai jugoslavialaisten liikkeenharjoittajien liikennöimiä ilma-aluksia liikennöimään yhteisön lentoasemille tai lentoasemilta, ei myönnetä eikä voimassaolevia lentolupia uudisteta. 3 artikla1.  Edellä 1 artiklan säännöksiä ei sovelleta hätätilanteen vuoksi tehtäviin laskuihin eikä niitä seuraaviin nousuihin. 2.  Jäsenvaltioiden toimivaltaiset viranomaiset voivat myöntää tapauskohtaisesti ja 3 kohdan neuvottelumenettelyn mukaisesti siviili-ilma-alukselle luvan nousuun tai laskuun yhteisön alueella, jos kyseisille viranomaisille toimitetaan ratkaisevat todisteet siitä, että lento Jugoslavian liittotasavallan alueelta tai Jugoslavian liittotasavallan alueelle tapahtuu humanitaarisessa tarkoituksessa, edellä sanotun rajoittamatta 1 ja 2 artiklan säännösten soveltamista. 3.  Jäsenvaltion toimivaltaisten viranomaisten, jotka aikovat myöntää luvan nousuun tai laskuun edellisen kohdan mukaisesti, on ilmoitettava jäsenvaltioiden toimivaltaisille viranomaisille ja komissiolle kyseistä nousua tai laskua koskevan luvan myöntämisperusteet. Jos yhden työpäivän kuluessa kyseisen ilmoituksen vastaanottamisesta jäsenvaltio tai komissio on ilmoittanut muille jäsenvaltioille tai komissiolle ratkaisevat todisteet siitä, että aiottu lento ei tapahdu humanitaarisessa tarkoituksessa, komissio kutsuu jäsenvaltiot kokoukseen neuvottelemaan asiaa koskevista todisteista yhden työpäivän kuluttua mainitun ilmoituksen vastaanottamisesta. Jäsenvaltio, joka aikoo myöntää luvan nousuun tai laskuun, tekee lupaa koskevan päätöksen ainoastaan, jos vastalauseita ei ole esitetty tai sen jälkeen, kun komission koolle kutsumassa kokouksessa on neuvoteltu ratkaisevista todisteista. Jos lupa myönnetään kokouksen jälkeen, asianomainen jäsenvaltio ilmoittaa muille jäsenvaltioille ja komissiolle luvan myöntämisperusteet. 4.  Tällä asetuksella ei rajoiteta 1 artiklassa tarkoitettujen ilma-alusten oikeutta liikennöidä yhteisön ja Jugoslavian liittotasavallan alueella kauttakulkutarkoituksessa asiaan sovellettavien asetusten mukaisesti.  4 artiklaKielletään tietoinen tai tahallinen osallistuminen sellaisiin asiaan liittyviin toimiin, joiden suorana tai välillisenä tavoitteena tai seurauksena on 1 ja 2 artiklan säännösten kiertäminen.  5 artiklaKunkin jäsenvaltion on määriteltävä tämän asetuksen rikkomisesta määrättävät seuraamukset. Näiden seuraamusten on oltava tehokkaita, oikeasuhtaisia ja varoittavia. Siihen saakka, kunnes tässä tarkoituksessa mahdollisesti annettavat säädökset hyväksytään, jäsenvaltiot määrittelevät tämän asetuksen rikkomisesta johtuvat seuraamukset neuvoston asetuksen (EY) N:o 1901/98 5 artiklan mukaisesti.  6 artiklaKomissio ja jäsenvaltiot ilmoittavat toisilleen tämän asetuksen nojalla toteutetuista toimenpiteistä ja toimittavat toisilleen hallussaan olevia muita tähän asetukseen liittyviä tietoja, kuten tietoja rikkomuksista ja toimenpiteiden täytäntöönpanossa ilmenneistä ongelmista, kansallisten tuomioistuinten langettamista tuomioista tai asiaa koskevilla kansainvälisillä foorumeilla tehdyistä päätöksistä.  7 artiklaKumotaan neuvoston asetus (EY) N:o 1901/98, sellaisena kuin se on muutettuna neuvoston asetuksella (EY) N:o 214/99, ja korvataan tällä asetuksella. 8 artiklaTätä asetusta sovelletaan:- Euroopan yhteisön alueella, sen ilmatila mukaan lukien,- jäsenvaltion lainkäyttövallan alaisessa ilma-aluksessa tai aluksessa,- missä tahansa muualla olevaan jäsenvaltion kansalaiseen, ja - oikeushenkilöön, joka on rekisteröity tai perustettu jäsenvaltion lainsäädännön mukaisesti.9 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä  Neuvoston puolesta Puheenjohtaja


Tärkeä oikeudellinen huomautus

|

51999PC0685

Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan furfuraldehydin tuonnissa  /* KOM/99/0685 lopull. */

Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan furfuraldehydin tuonnissa(komission esittämä)PERUSTELUT1. Neuvosto määräsi asetuksella (EY) N:o 95/95 lopullisen polkumyyntitullin Kiinan kansantasavallasta peräisin olevan furfuraldehydin tuonnille. Sovellettava tulli oli 352 ecua tonnilta. 2. Kiinalainen Sinochem-vientiyritys pyysi tämän jälkeen toimenpiteiden välivaiheen uudelleentarkastelua perusasetuksen 11 artiklan 3 kohdan nojalla. Uudelleentarkastelua koskevassa pyynnössä väitettiin, että olosuhteet, joihin toimenpiteet alun perin perustuivat, olivat muuttuneet huomattavasti ja että aikaisemmassa tutkimuksessa vahvistettu vahingollinen polkumyynti oli lopetettu. Komissio katsoi, että välivaiheen uudelleentarkastelun aloittamiselle oli riittävät perusteet.3. Komissio tutki uudelleentarkastelun aikana, oliko aikaisemmassa tutkimuksessa vahvistettu vahingollinen polkumyynti todellisuudessa lakannut. Uudelleentarkastelua koskevaan tutkimukseen osallistuneen viejän osuus Kiinan kansantasavallasta tuoduiksi ilmoitetuista tuotteista oli vähäinen, eli huomattavasti pienempi kuin alkuperäisessä tutkimuksessa, johon osallistuivat kaikki kyseistä tuotetta yhteisöön tuovat tahot. 4. Tutkimuksessa havaittiin, etteivät polkumyyntiin ja vahinkoon liittyvät näkökohdat olleet muuttuneet aikaisemman tutkimuksen jälkeen: polkumyynnillä tuodut tavarat aiheuttivat edelleen vahinkoa yhteisön tuotannonalalle, eikä pakottavia syitä toimenpiteiden lakkauttamiseen ollut. Näin ollen todettiin, että toimenpiteitä olisi jatkettava nykymuodossa ja nykyisellä tasolla. Uudelleentarkasteltujen toimenpiteiden kesto olisi kuitenkin rajoitettava neljään vuoteen, mitä voidaan tutkimuksen keston vuoksi pitää asianmukaisena. Komissiolla oli vaikeuksia päätelmien tekemisessä, minkä vuoksi tavanomainen kahdentoista kuukauden määräaika tutkimuksen päättämiselle ylitettiin.5. Ehdotettu polkumyyntitulli on suhteutettuna vapaasti yhteisön rajalla -hintaan ja ilmaistuna erityistullin muodossa 352 euroa tonnilta.6. Komissio ehdottaa näin ollen, että neuvosto hyväksyy oheisen ehdotuksen asetukseksi lopullisten polkumyynnin vastaisten toimenpiteiden käyttöön ottamisesta.Ehdotus:NEUVOSTON ASETUSlopullisen polkumyyntitullin käyttöön ottamisesta Kiinan kansantasavallasta peräisin olevan furfuraldehydin tuonnissaEUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 ja erityisesti sen 9 artiklan,ottaa huomioon ehdotuksen, jonka komissio antoi kuultuaan neuvoa-antavaa komiteaa, sekä katsoo seuraavaa:A. MENETTELY1. Aikaisempi tutkimus (1) Neuvosto otti tammikuussa 1995 käyttöön asetuksella (EY) N:o 95/95 lopullisen polkumyyntitullin Kiinan kansantasavallasta (jäljempänä "Kiina") peräisin olevan furfuraldehydin tuonnissa. Sovellettava tulli oli 352 ecua tonnilta.  2. Uudelleentarkastelua koskeva pyyntö (2) Kiinalainen viejä, China National Chemical Import and Export Corp. (jäljempänä "Sinochem') jätti välivaiheen uudelleentarkastelua koskevan pyynnön asetuksen (EY) N:o 384/96 11 artiklan 3 kohdan nojalla (jäljempänä "perusasetus") 5. heinäkuuta 1996. Pyyntöä perusteltiin sillä, ettei polkumyyntitulli ollut enää tarpeen polkumyynnin poistamiseksi Kiinasta tuotujen tuotteiden hintojen nousun vuoksi, että uudelleentarkastelua pyytänyt viejä toi yhteisöön vähäisiä määriä tuotetta ja että yhteisön tuotannonalan rakenne oli muuttunut merkittävästi Itävallan liityttyä EU:n jäseneksi, jolloin yhteisön markkinoille tuli uusi tuottaja ja joka siten paransi yhteisön tuotannonalan yleistä tilannetta.  Edellä mainittujen näkökohtien nojalla komissio katsoi välivaiheen uudelleentarkastelun aloittamisen olevan perusteltua niin polkumyynnin ja vahingon kuin myös yhteisön edun osalta.(3) Komissio julkaisi siten toukokuussa 1997 ilmoituksen (jäljempänä "aloittamisilmoitus") Euroopan yhteisöjen virallisessa lehdessä välivaiheen uudelleentarkastelun aloittamisesta Kiinasta peräisin olevan furfuraldehydin tuonnissa ja käynnisti tutkimukset.3. Nykyinen tutkimus(4) Komissio tiedotti uudelleentarkastelusta virallisesti niille yhteisön tuottajille, tuottajille/viejille, tuojille ja käyttäjille, joita asian tiedettiin koskevan, sekä näitä edustaville yhdistyksille ja viejämaan edustajille. Kaikille niille, joita asia suoraan koskee, annettiin mahdollisuus esittää mielipiteensä kirjallisesti ja pyytää tilaisuutta tulla kuulluiksi aloittamisilmoituksen mukaisen määräajan kuluessa.(5) Komissio keräsi tiedot, joiden se katsoi olevan tarpeen polkumyynnin vahvistamiseksi ja yhteisön tuotannonalan olosuhteiden analysoimiseksi, varmisti näiden tietojen paikkansapitävyyden sekä teki tarkastuskäyntejä seuraaviin yrityksiin: (a) Yhteisön tuottajat - Furfural Español, Espanja- Lenzing AG, Itävalta(b) Käyttäjät- Repsol Petroleo, Espanja(6) Polkumyyntitutkimus suoritettiin 1. toukokuuta - 30. huhtikuuta 1997 (jäljempänä "tutkimusjakso"). Yhteisön tuotannonalan olosuhteita analysoitiin 1. tammikuuta 1994 - 30. huhtikuuta 1997. (7) Tutkimus kesti huomattavasti perusasetuksen 11 artiklan 5 kohdassa suositeltua kahdentoista kuukauden määräaikaa kauemmin, koska tutkimuksen tulosten vahvistamisessa oli useita ongelmia ja erityisesti koska ensimmäisen asteen tuomioistuimessa oli samanaikaisesti vireillä menettely muun muassa tutkittavan tuotteen määritelmän selventämiseksi.B. TARKASTELTAVANA OLEVA TUOTE JA SAMANKALTAINEN TUOTE 1. Tarkasteltavana oleva tuote (8) Tarkasteltavana oleva tuote on furfuraldehydi (joka tunnetaan myös nimellä 2-furaldehydi tai furfuryyli). Kyseinen aine on vaaleankeltaista nestettä, jolla on selvästi erottuva pistävä tuoksu ja jota saadaan käsittelemällä erilaisia maatalousjätteitä. Furfuraldehydiä käytetään etupäässä joko öljynjalostuksessa valikoivana liuottimena voiteluöljyjen valmistuksessa tai raaka-aineena furfuryylialkoholissa, josta puolestaan valmistetaan valumuoteissa käytettävää tekohartsia. Tutkimuksessa havaittiin, että Kiinasta tuotu aine valmistetaan etupäässä riisin kuoresta tai maissintähkistä.2. Samankaltainen tuote (9) Sinochem toisti ensimmäisen asteen tuomioistuimessa esittämänsä väitteen, että Kiinasta tuotava furfuraldehydi ei ole samankaltainen tuote kuin yhteisön yritysten valmistama furfuraldehydi, koska niitä käytetään eri tarkoituksiin ja koska ne siten muodostavat erilliset markkinat.   Sinochemin väitteen mukaan yksi yhteisön tuottaja on suurin öljynjalostukseen tarkoitetun furfuraldehydin toimittaja, kun taas kiinalainen tuote myydään raaka-aineeksi furfuryylialkoholin valmistukseen. Tällöin yhteisön tuotannonalalle ei voisi mitenkään aiheutua vahinkoa, koska kiinalaiset viejät eivät kilpaile yhteisön yritysten kanssa samoilla markkinoilla.(10) Yhteisössä ja Kiinassa tuotetulla furfuraldehydillä on samat fyysiset ominaispiirteet, eikä niiden käyttöä ole rajoitettu tiettyyn tarkoitukseen. Siten ne ovat ensimmäisen asteen tuomioistuimen 29. tammikuuta 1998 antaman tuomion mukaan toisensa täysin korvaavia tuotteita, joita voidaan käyttää kumpaan tarkoitukseen tahansa. Näin ollen kanne hylättiin ja Kiinassa valmistetun furfuraldehydin todettiin olevan perusasetuksen 1 artiklan 4 kohdan mukainen samankaltainen tuote yhteisön tuottajien valmistaman ja myymän aineen kanssa. C. POLKUMYYNTI(11) Sinochem, joka oli ainoa tutkimukseen osallistunut kiinalainen vientiä harjoittava tuottaja, pyysi uudelleentarkastelun aloittamista ja perusteli pyyntöään sillä, että olosuhteet, joihin nykyiset polkumyynnin vastaiset toimenpiteet perustuivat, olivat muuttuneet merkittävästi alkuperäisen tutkimuksen jälkeen. (12) Alkuperäisessä tutkimuksessa Kiinan ei katsottu olevan markkinatalousmaa. Tämän vuoksi olosuhteiden muuttumisen vahvistaminen edellyttäisi todisteita siitä, että kaikki tai ainakin edustava osa Kiinasta tuoduista kyseisistä tuotteista myydään nykyisin polkumyyntihinnasta poikkeavalla hinnalla. Olosuhteiden muuttumisen arvioiminen edellyttää siten Kiinan vientimäärän analysoimista kokonaisuudessaan tai ainakin edustavalta osin. (13) Tässä yhteydessä kuitenkin havaittiin, että Sinochemin ilmoittama kyseisen tuotteen vientitaso oli käytettävissä olevien Eurostatin tilastojen perusteella ainoastaan pieni osa kaikesta Kiinan viennistä tutkimusjakson aikana. Myöskään Kiinan kokonaisvientimäärää ei voitu vahvistaa, koska edellä mainitut Eurostatin tilastot Kiinan tuonnista yhteisöön tutkimusjaksolla vaikuttivat puutteellisilta. (14) Ensinnäkin tuonti Thaimaasta, joka ei osallistu tähän tutkimukseen, kasvoi huomattavasti sen jälkeen, kun kiinalaisten tuotteiden tuonnissa oli otettu käyttöön polkumyyntitulli. Kiinan vientiä koskevien tilastojen mukaan vienti Kiinasta Thaimaahan kasvoi samaan aikaan vastaavasti. Erityisen merkittävää tämän tutkimuksen kannalta on se, ettei Thaimaahan ole käytettävissä olevien tietojen mukaan perustettu uutta tuotantokapasiteettia, joka voisi selittää viennin kasvun, eikä Thaimaan nykyinen kapasiteetti riitä muutenkaan tuottamaan kyseistä tuotetta sellaisia määriä, joita yhteisöön ilmoitettiin tutkimusjakson aikana vietävän. (15) Toiseksi, komissiolle on esitetty todisteita, joiden mukaan tutkimusjaksolla Thaimaasta tuoduiksi ilmoitettujen kyseisten tuotteiden alkuperä on todennäköisesti väärä. On syytä uskoa, että huomattava osa Thaimaasta tuotaviksi ilmoitetuista tuotteista on itse asiassa peräisin Kiinasta. Näin ollen komission yksiköt katsovat, että Eurostatin tilastojen mukainen kyseisen tuotteen tuontitaso Kiinasta yhteisöön on huomattavasti todellista pienempi ja että tutkimuksen ulkopuolelle jäävän tuonnin todellinen määrä on suurempi kuin mitä Sinochemin vähäisen tuontiosuuden perusteella voitaisiin päätellä. (16) Koska muita luotettavia tietoja ei ole, polkumyyntiä koskevat havainnot tehtiin perusasetuksen 18 artiklan mukaisten parhaiden käytettävissä olevien tietojen perusteella. Kiinan tuontia koskevia Eurostatin tilastoja ei katsottu voitavan käyttää, koska tilastojen puutteellisuudesta oli suuria epäilyksiä. Eurostatin tietoja ei siten käytetty polkumyyntimarginaalin määrittelemisessä Kiinalle. Myöskään Sinochemin toimittamia tietoja ei voitu käyttää valtionlaajuisen polkumyyntimarginaalin määrittämisessä Kiinalle, koska tuonnin edustavuutta ei voitu vahvistaa. Siten komissio katsoi, että tässä tutkimuksessa paras käytettävissä oleva tieto oli aikaisemmassa tutkimuksessa vahvistettu polkumyyntimarginaali. (17) Näin ollen tutkimustulosten ei havaittu tukevan polkumyyntimarginaalin osalta väitettä olosuhteiden merkittävästä muuttumisesta alkuperäisen tutkimuksen jälkeen. (18) Kattavat ja täsmälliset tiedot tuloksista on toimitettu kaikille asianosaisille, ja näille on annettu mahdollisuus kommentoida niitä kirjallisesti ja tulla kuulluiksi. Yksikään asianosainen ei toimittanut komissiolle uusia tietoja eikä perusteltuja väitteitä, jotka olisivat muuttaneet edellä esitettyjä havaintoja. (19) Kiinan polkumyyntimarginaaliksi vahvistetaan välivaiheen uudelleentarkastelussa siten 62,6 prosenttia.D. VAHINKO1. Yhteisön tuotannonala(20) Aikaisemmassa tutkimuksessa yhteisön tuotannonala koostui yhdestä tuottajasta. Kolmen uuden jäsenvaltion liityttyä EU:n jäseniksi vuonna 1995 alalla toimii nykyisin toinenkin tuottaja. Jotta tietoja voitaisiin vertailla yhdenmukaisesti ja havaita merkitseviä suuntauksia, jäljempänä esitettyihin tietoihin sisältyvät vuodesta 1994 alkaen myös toista yhteisön tuottajaa koskevat tiedot.  Komissio pyysi ja sai uudelleentarkastelussa tietoja kahdelta yhteisön tuottajalta. Näiden kahden tuottajan osuus yhteisön kokonaistuotannosta on 100 prosenttia, ja ne muodostavat perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan.2. Alustava huomautus (21) Tutkimuksessa pyrittiin polkumyyntitutkimuksen tavoin selvittämään, olivatko yhteisön tuotannonalan olosuhteet muuttuneet niin paljon, että aikaisemman tutkimuksen päätelmiä on syytä muuttaa.3. Yhteisön markkinaolosuhteiden analysointi 3.1. Yhteisön kulutus (22) Eurostat toimitti komissiolle tietoja yhteisön kulutuksen rakenteesta, eli yhteisön tuotannonalan myynnistä yhteisön markkinoilla sekä tuonnista kaikista yhteisön ulkopuolisista maista. Näiden tietojen perusteella furfuraldehydin kulutus kasvoi yhteisössä 35 442 tonnista vuonna 1994 46 474 tonniin vuonna 1995 ja 49 694 tonnin huippulukemiin vuonna 1996. Tutkimusjaksolla kulutus väheni 40 127 tonniin, eli kokonaiskasvu vuoden 1994 ja tutkimusjakson välillä on 13,2 prosenttia. 3.2. Yhteisöön tuodun furfuraldehydin määrä ja hinnat (23) Tuontimäärän ja hintojen tutkimus perustui ensi sijassa Eurostatin tietoihin. Koska näiden tilastojen puutteellisuudesta on edellä mainituista syistä voimakkaita epäilyksiä, Eurostatin tietojen todettiin antavan ainoastaan yleiset suuntaviivat tutkimuksen kohteena olevan tuonnin kehittymisestä. (24) Kyseisen tuotteen tuonti Kiinasta väheni 1 933 tonnista vuonna 1994 seuraavana vuonna 413 tonniin, kasvoi merkittävästi, 5 650 tonniin, vuonna 1996 ja pysyi tutkimusjakson ajan tällä tasolla, 5 285 tonnissa. Tutkimuksessa kävi ilmi, että vuoden 1995 poikkeuksellisen vähäinen tuonti johtui tarkoitukseen soveltuvan maatalousjätteen puutteesta Kiinassa kyseisen vuoden erityisen huonon sadon vuoksi.  Eurostatin mukaan tuonti Kiinasta oli tarkastelujaksona vähintään 15 prosenttia kokonaistuonnista, ja tuonti lisääntyi tutkimuksen aikana 173 prosenttia.(25) Uudelleentarkastelupyyntöä perusteltiin sillä, että tuonti Kiinasta on vähentynyt tasaisesti vuosien 1994 ja 1995 välillä ja että yhteisön tuotannonalalle ei näin ollen aiheutunut vahinkoa. Tutkimuksessa havaittiin kuitenkin, että vaikka tuonti väheni 1 933 tonnista vuonna 1994 seuraavana vuonna 413 tonniin, se kasvoi vuoden 1993 ja tutkimusjakson välisenä aikana merkittävästi, 5 285 tonniin. Kasvu on jatkunut tutkimusjakson jälkeen. Uudelleentarkastelupyynnössä esitettyjä väitteitä tuonnin tasosta tutkittiin tarkastelujakson jälkeisiä tuontimääriä koskevien tietojen perusteella. Tutkimuksen kohteena olevan tuonnin havaittiin olleen 10 502 tonnia vuonna 1998, eli miltei kaksi kertaa tutkimusjaksona rekisteröityä tuontimäärää suurempi. (26) Kiinan tuonnin markkinaosuus oli vastaavasti kasvussa tarkastelujaksona; 5,5 prosenttia vuonna 1994, seuraavana vuonna 0,9 prosenttia, 11,4 prosenttia vuonna 1996 sekä 13,2 prosenttia tutkimusjaksona, mikä vastaa edellisessä tutkimuksessa vahvistettua vuoden 1992 tasoa. Näin ollen, toisin kuin Sinochemin pyynnössä on väitetty, tutkimuksen kohteena olevan tuotteen tuontitaso Kiinasta ei ole alhainen. (27) Eurostatin tietojen perusteella on cif-hinnasta yhteisön rajalla nousivat ecuina tonnia kohti 500 ecusta vuonna 1994 seuraavana vuonna 1 300 ecuun, laskivat 946:een vuonna 1996 ja edelleen 919:ään tutkimusjaksona. Tutkimusjaksona Kiinan vientihinnat kasvoivat 83 prosenttia, mutta hinnannousu oli pienempi kuin yhteisön tuottajien keskimäärin 90 prosentin hinnankorotukset.  Kiinan vientituotteiden hinnat alkoivat laskea vuonna 1996, ja tämä suuntaus jatkui tarkastelujaksona ja sen jälkeen. Vuoden 1995 lopun jälkeinen hintakehitys on jyrkästi ristiriidassa uudelleentarkastelupyynnössä esitettyjen väitteiden kanssa, joiden mukaan tuonti Kiinasta ei voi korkean hintatason vuoksi aiheuttaa vahinkoa yhteisön tuotannonalalle.3.3. Hintojen alittaminen(28) Verrattaessa yhteisön tuotannonalan hintoja joko ainoaan tutkimuksessa mukana olleen Kiinan viejän hintoihin tai Eurostatin ilmoittamiin, ainoastaan suuntaa-antaviin, tuontihintoihin havaittiin, että hintoja alitettiin edelleen merkittävästi. 4. Yhteisön tuotannonalan taloudelliset olosuhteet 4.1. Yleistä(29) Yhteisön tuotannonalan taloustilanteen analysoinnissa on otettu huomioon, että kyseistä tuotetta tuottaa yhteisössä ainoastaan kaksi yritystä ja että tietojen luottamuksellisuus on näin ollen varmistettava salassapitoperiaatteen mukaisesti. Toimitetut luottamukselliset tiedot on tämän vuoksi esitetty tarvittaessa indekseinä siten, että vuosi 1994 on perusvuosi suuntausten määrittelemisessä. 4.2. Tuotanto(30) Tarkasteltavana olevan tuotteen tuotanto yhteisössä väheni jatkuvasti siten, että kun perusvuoden 1994 indeksi oli 100, vuonna 1995 indeksi oli 91, vuonna 1996 se pieneni edelleen 86:een ja tarkastelujaksona 81:een. Tuotanto väheni tutkimusjaksolla siten 19 prosenttia. 4.3. Kapasiteetti ja kapasiteetin käyttö (31) Yhteisön tuotannonalan tuotantokapasiteetti pysyi tutkimusjakson ajan vakaana.  Yhteisön tuotannonalan kapasiteetin käyttöaste väheni merkittävästi tutkimusjaksona. Kapasiteetin käyttö väheni vuoden 1994 81 prosentista vuonna 1995 74 prosenttiin, vuonna 1996 70 prosenttiin ja tarkastelujaksona edelleen 66 prosenttiin. Kokonaisuudessaan käyttöaste pieneni jakson aikana 15 prosenttia.4.4. Yhteisön tuotannonalan myynti (32) Yhteisön tuottajien myynti yhteisön markkinoilla kasvoi hieman vuosina 1994-1995 ja väheni tämän jälkeen. Myynti kasvoi perusvuoden 1994 indeksistä 100 seuraavana vuonna 106:een, pieneni 86:een vuonna 1996 ja tutkimusjaksona 80:een. Siten myynti väheni tutkimusjakson aikana 20 prosenttia. 4.5. Varastot(33) Yhteisön tuottajien furfuraldehydivarastot pienenivät perusvuoden 1994 indeksistä 100 vuonna 1995 16:een, jolloin varastot olivat poikkeuksellisen pienet. Varastojen pienuus johtui Kiinasta tuotujen tuotteiden "tilapäisestä häviämisestä" yhteisön markkinoilta vuonna 1995, joka hyödytti yhteisön tuottajia. Varastot kasvoivat vuonna 1996 indeksiin 72 ja tutkimusjaksolla 90:een.4.6. Hintakehitys (34) Yhteisön tuotannonalan myyntihinnat nousivat jyrkästi perusvuoden 1994 indeksistä 100 vuonna 1995 129:ään ja vuonna 1996 216:een sekä vähenivät tutkimusjaksona 194:ään.  Hintatason kohotessa raaka-ainekustannukset nousivat samalla jyrkästi. Vuonna 1994 raaka-ainekustannusten osuus muuttuvista kustannuksista oli 46 prosenttia, ja tutkimusjakson aikana ne kasvoivat 56 prosenttiin.4.7. Kannattavuus (35) Yhteisön tuotannonalan kannattavuus kehittyi tarkastelujaksona seuraavasti (indekseinä): kun vuonna 1994 kannattavuusindeksi oli 100, vuonna 1995 se oli 105, vuonna 1996 109 ja tarkastelujaksona 103.4.8. Työllisyys(36) Yhteisön tuotannonalan työllisyystaso pysyi koko tarkastelujakson vakaana; indeksi oli 100 vuonna 1995, ja pieneni tarkastelujakson aikana hieman, 97:ään. 4.9 Yhteisön tuotannonalan olosuhteet - päätelmät (37) Yhteisön tuotannonalan tärkeimpien taloudellisten indikaattorien yleinen arviointi ei tukenut uudelleentarkastelupyynnössä esitettyjä väitteitä yhteisön tuotannonalan olosuhteista. Päinvastoin, tutkimuksessa havaittiin tilanteen olevan tällä alalla edelleen heikko. 5. Yhteisön tuotannonalan olosuhteisiin vaikuttavat tekijät 5.1. Tutkittavien tuontituotteiden vaikutus (38) Alhaiset hinnat ja Kiinasta peräisin olevan tuonnin kasvu tutkimusjaksolla sekä yhteisön tuotannonalan heikko tila liittyvät selvästi yhteen. Havaintoa tukee yhteisön tuottajien myynnin väheneminen ja kannattavuuden huomattava heikkeneminen tutkimusjaksolla.(39) Yhteisön tuotannonalan rahoitustilanne oli heikko tutkimusjakson alussa ja parani huomattavasti myöhemmin. Olosuhteet kohenivat samaan aikaan polkumyynnin vastaisten toimenpiteiden käyttöönoton kanssa ja Kiinan tuontituotteiden hävitessä tilapäisesti yhteisön markkinoilta vuonna 1995. Kun Kiinasta alettiin tuoda uudestaan merkittäviä määriä kyseistä tuotetta alhaiseen hintaan, yhteisön tuotannonalan oli pakko, erityisesti vuodesta 1996, alentaa hintojaan samalla, kun myynti väheni polkumyynnillä tuotujen tuotteiden aiheuttamien paineiden vuoksi; nämä vaikuttivat kielteisesti yhteisön tuotannonalan rahoitustilanteeseen.(40) Edellä esitetyn analyysin perusteella on selviä todisteita siitä, että pyynnössä olevat väitteet ovat perusteettomia, aikaisemmassa tutkimuksessa vahvistettu vahinko ei ole hävinnyt eivätkä olosuhteet ole muuttuneet merkittävästi. 5.2. Muiden tekijöiden vaikutukset (41) Analyysissä arvioitiin myös muita yhteisön markkinatilanteeseen vaikuttavia tekijöitä. Komission yksiköt tutkivat erityisesti yhteisön ulkopuolisista maista peräisin olevan tuonnin kehittymistä ja vaikutuksia sekä raaka-aineiden hintojen nousun seurauksia. (42) Tarkasteltaessa tuontia niistä yhteisön ulkopuolisista maista, jotka eivät osallistu tähän uudelleentarkasteluun, on todettava, että vaikka niiden tuonnilla on yhteisön markkinoilla merkittävä osuus, samoin kuin aikaisemmassa tutkimuksessa, tuontimäärät näistä maista vähentyivät tutkimusjaksolla. (43) Dominikaanisesta tasavallasta peräisin olevaa tuontia tarkasteltaessa on syytä mainita kiinalaisen viejän väite, jonka mukaan Dominikaanisella tasavallalla on aina ollut hallitseva markkina-asema (yli 60 prosentin markkinaosuus) ja että se on aina tuonut tuotteita yhteisöön erittäin alhaiseen hintaan. Komissio tutki tältä osin, ovatko kyseisen tuotteen tuontiin Dominikaanisesta tasavallasta liittyvät olosuhteet muuttuneet. Ensinnäkin on tärkeää korostaa, että tutkimukseen osallistunut kiinalainen viejä pani tämän tutkimuksen aikana merkille Dominikaanisesta tasavallasta tuotujen tuotteiden perinteisesti merkittävän aseman. Siten tätä tuontia koskevien muutosten pitäisi olla erityisen voimakkaita, jotta niitä voitaisiin pitää perusteena uudelleentarkastelua koskevan tutkimuksen lopettamiselle toimenpiteitä jatkamatta. Dominikaanisesta tasavallasta tuotujen tuotteiden määrän suuntauksia koskevassa analyysissä todettiin tuontitason kasvaneen vuoden 1994 24 429 tonnista 33 209 tonniin vuonna 1995, pienentyneen vuonna 1996 29 765 tonniin ja tutkimusjaksona 24 331 tonniin. Tuonti Dominikaanisesta tasavallasta oli (Eurostatin mukaan) 82,6 prosenttia kokonaistuonnista vuonna 1994, 82,4 prosenttia vuonna 1995, 66,6 prosenttia vuonna 1996 ja 68,6 prosenttia tutkimusjakson aikana.(44) Eurostatin mukaan Dominikaanisesta tasavallasta tuodun furfuraldehydin tuontihinnat ovat muuttuneet siten, että painotettu keskiarvo cif-hinnasta yhteisön rajalla oli ecuina tonnia kohti 973 vuonna 1993, 1 040 vuonna 1994, 905 vuonna 1995, 708 vuonna 1996 ja tutkimusjaksolla 599. (45) Aiemmassa tutkimuksessa vahvistui, ettei kyseisen tuotteen tuonti Dominikaanisesta tasavallasta ollut syynä yhteisön teollisuuden vahingollisiin olosuhteisiin. (46) Neuvoston aiemmassa tutkimuksessa tekemät havainnot näiden tuontituotteiden merkityksestä vahingon syntymiseen vaikuttavana tekijänä olivat osa yhtä kanneperusteista, jolla pyrittiin kumoamaan asetus (EY) N:o 95/95 ja jonka ensimmäisen asteen tuomioistuin hylkäsi, kuten edellä on mainittu. Tuomioistuin totesi päätöstä antaessaan, että yhteisön toimielimet eivät tehneet ilmeistä arviointivirhettä katsoessaan, että furfuraldehydin tuonti Dominikaanisesta tasavallasta, jossa ei syyllistytty polkumyyntiin, ei voinut katkaista Kiinasta tuotavan furfuraldehydin polkumyynnin ja yhteisön tuotannonalan kärsimän vahingon välistä syy-yhteyttä.(47) Nykyisessä tutkimuksessa pääteltiin, etteivät Dominikaanisesta tasavallasta peräisin olevan kyseisen tuotteen tuonnin olosuhteet olleet muuttuneet aikaisemman tutkimuksen jälkeen niin paljon, että muutokset vaikuttaisivat Kiinan tuontia koskeviin havaintoihin. Näiden tuotteiden tuonti itse asiassa vähentyi tutkimusjakson loppupuolella.(48) Muista yhteisön ulkopuolisista maista ainoastaan Thaimaasta tuotiin merkittäviä määriä kyseistä tuotetta. Kuten edellä on mainittu, Thaimaasta peräisin olevien tuontituotteiden todellisesta alkuperästä on kuitenkin voimakkaita epäilyksiä. (49) Muista yhteisön ulkopuolisista maista tuotujen tuotteiden määrän havaittiin kasvaneen vuoden 1994 2 705 tonnista 2 941 tonniin vuonna 1995, ja vähentyneen tutkimusjaksolla 1 759 tonniin. Näiden tuotteiden hintojen havaittiin lisäksi olevan selvästi korkeampia kuin Kiinan tuontihinnat. Näin ollen tuontituotteiden hintojen ja tuontimäärien tutkimuksen tulokset eivät riittäneet perusteluiksi uudelleentarkastelututkimuksen lopettamiselle toimenpiteitä jatkamatta.5.3. Päätelmät(50) Tutkimuksessa havaittiin, että yhteisön teollisuuden tuotanto ja myynti vähenivät tutkimusjakson aikana. Tämä väheneminen tapahtui samaan aikaan kuin Kiinasta tuotiin suuria määriä tuotetta huomattavasti yhteisön tuottajahintoja edullisempaan hintaan. E. POLKUMYYNTITULLIEN POISTAMISEN TODENNÄKÖISET VAIKUTUKSET(51) Koska uudelleentarkastelu oli käynnissä neuvoston asetuksessa (EY) N:o 95/95 säädettyjen toimenpiteiden soveltamisjakson lopussa, uudelleentarkastelussa käsiteltiin perusasetuksen 11 artiklan 7 kohdan mukaisesti myös perusasetuksen 11 artiklan 2 kohdassa eriteltyjä olosuhteita.(52) Perusasetuksen 11 artiklan 2 kohdassa eriteltyjä olosuhteita koskevan tutkimuksen osalta on erityisesti korostettava, että tähän tutkimukseen ei osallistunut yhtäkään tarkasteltavana olevan tuotteen tuottajaa. Vaikka tutkimukseen osallistui yksi yritys, se toimi yksinomaan viejän ominaisuudessa. Näin ollen ei ollut mahdollista saada tietoja tuotannosta, kuten kapasiteetista tai kapasiteetin käytöstä, joita pidetään perusasetuksen 11 artiklan 2 kohdassa eriteltyjen olosuhteiden tutkimuksessa tärkeimpinä indikaattoreina. (53) Kuten edellä on esitetty, tutkimuksessa on havaittu polkumyynnin jatkuvan toimenpiteistä huolimatta. Yhteisön tuotannonalan olosuhteet ovat lisäksi yhä epävarmat. Tuotanto, kapasiteetin käyttö, myyntimäärät ja markkinaosuus pienenivät tarkastelujakson aikana. Näin ollen nykyinen tutkimus osoitti, etteivät olosuhteet ole polkumyynnin ja vahingon osalta merkittävästi muuttuneet. (54) Pyrittäessä määrittämään, miten todennäköistä olisi vahingollisen polkumyynnin jatkuminen, jos toimenpiteitä ei jatkettaisi, on ensinnäkin todettava tutkimuksen osoittaneen, että Kiinan tuotantokapasiteetti kasvoi ilmeisesti voimakkaasti tutkimusjakson aikana. Välivaiheen uudelleentarkastelua koskevassa pyynnössä arvioitiin Kiinan tuotantokapasiteetin olevan noin 20 000 tonnia vuodessa, mutta tutkimuksen aikana saatujen tietojen perusteella pelkästään yksi kiinalainen tuottaja valmisti kyseistä tuotetta 50 000 tonnia vuonna 1998. Kiinan kokonaiskapasiteetti olisi tämän tutkimuksen aikana saatujen tietojen perusteella siten noin 90 000 tonnia vuodessa.(55) Toiseksi, kiinalaisen furfuraldehydin hinnat olivat tarkastelujaksolla kerättyjen tietojen perusteella huomattavasti yhteisöön tuotujen tuotteiden hintoja alhaisemmat useilla sellaisilla yhteisön ulkopuolisilla markkinoilla, joilla niihin ei sovellettu polkumyynnin vastaisia toimenpiteitä. (56) Kolmanneksi on perusteltua olettaa, että huomattava osa furfuraldehydistä, jonka oli tutkimusjaksolla ilmoitettu olevan peräisin Thaimaasta, oli todellisuudessa Kiinasta; tämä havainto korostaa Kiinasta peräisin olevan viennin nykyistä potentiaalia.  Kaikkien edellä esitettyjen näkökohtien perusteella voidaan todeta, että jos polkumyynnin vastaisia toimenpiteitä ei jatketa, Kiinasta tuotaisiin yhteisöön jatkossa merkittäviä määriä furfuraldehydiä polkumyyntihintaan, eli huomattavasti yhteisön tuottajahintoja edullisemmin. Näiden tuotteiden tuonti haittaisi yhteisön tuotannonalaa myös tulevaisuudessa, todennäköisesti vielä enemmän, ja siten aiheuttaisi lisää aineellista vahinkoa yhteisön tuotannonalalle.F. YHTEISÖN ETU 1. Yleisiä näkökohtia (57) Saatujen tietojen perusteella tutkittiin, oliko tutkimuksen tuloksista huolimatta olemassa pakottavia syitä, joiden vuoksi toimenpiteiden jatkaminen ei olisi yhteisön edun mukaista.  Voimassa olevien toimenpiteiden vaikutusten arvioimiseksi kaikille komission tiedossa oleville osapuolille lähetettiin tutkimuksen alussa kyselylomakkeet, joissa pyydettiin tietoja yhteisön edusta.(58) On muistettava, että toimenpiteiden käyttöönoton ei katsottu aiemmassa tutkimuksessa olevan ristiriidassa yhteisön edun kanssa. Lisäksi nykyinen tutkimus on uudelleentarkastelu, eli siinä analysoidaan olosuhteita polkumyynnin vastaisten toimenpiteiden käyttöönoton jälkeen. Näin ollen tutkimuksessa voidaan arvioida sen ajoituksen ja luonteen ansiosta polkumyynnin vastaisten toimenpiteiden mahdollisia haitallisia ja tarpeettomia vaikutuksia osapuoliin.2. Yhteisön furfuraldehyditeollisuus (59) Samanaikaisesti väliaikaisten polkumyyntitullien käyttöönoton kanssa heinäkuussa 1994 ja Kiinan tuotteiden hävittyä tilapäisesti yhteisön markkinoilta vuonna 1995 yhteisön tuotannonala pystyi nostamaan hintojaan ja siten parantamaan kannattavuuttaan vuoden 1994 heikosta tasosta huomattavasti vuoteen 1996 mennessä. Yhteisön tuottajien vuoden 1996 korkeita hintoja on kuitenkin pidettävä poikkeuksellisina, koska ne johtuivat epätavallisen suuresta kysynnästä sekä Kiinan kansantasavallasta peräisin olevan kyseisen tuotteen tuonnin ainoastaan tilapäisestä vähenemisestä. Tämä näkökohta vahvistui myöhemmin; hintatasoa ei voitu pitää yllä, koska yhteisön markkinoilla oli merkittävästi edullista kiinalaista tuotetta. Tuonnin aiheuttamat paineet pakottivat yhteisön tuotannonalan laskemaan hintoja, mikä heikensi alan taloudellisia olosuhteita. (60) Edellä mainittujen näkökohtien perusteella, jos toimenpiteitä jatketaan, yhteisön teollisuusalan taloudellinen tilanne todennäköisesti paranee. Jos toimenpiteitä ei sovelleta, olosuhteet heikkenevät luultavasti uudelleen, mikä johtaa myöhemmin tuotantolaitosten sulkemiseen ja työpaikkojen menetyksiin.3. Käyttäjät (61) Yhteisön käyttäjäkunta koostuu kahdesta pääalasta, jotka vastaavat furfuraldehydin kahta ensisijaista käyttötarkoitusta, eli aineen käyttöä valikoivana liuottimena öljynjalostuksessa ja valumuoteissa tekohartsina (kemianteollisuus).(62) Tutkimukseen osallistui ainoastaan yksi öljynjalostusalalla toimiva yritys. Tämän käyttäjän toimittamat tiedot furfuraldehydin hinnan vaikutuksista voiteluöljyn valmistuskustannuksiin vahvistivat aiemmassa tutkimuksessa tehdyt havainnot, joiden mukaan furfuraldehydin käyttö katalyyttinä vaikutti tuotantokustannuksiin erittäin vähän. Toimenpiteiden jatkamisella on näin ollen vähän tai ei lainkaan vaikutuksia tähän käyttäjäkuntaan. (63) Toisesta käyttötarkoituksesta ei saatu tietoja, jotka olisivat muuttaneet siihen liittyviä aikaisemman tutkimuksen havaintoja. Edellä mainittujen tietojen perusteella voidaan todeta, etteivät toimenpiteiden vaikutukset kemianteollisuuden tilanteeseen liene merkittäviä. 4. Yhteisön etua koskevat päätelmät (64) Edellä mainittujen näkökohtien perusteella ei ole pakottavia syitä, joiden vuoksi yhteisön etu vaatisi nykyisten polkumyynnin vastaisten toimenpiteiden lopettamista. H. POLKUMYYNNIN VASTAISET TOIMENPITEET (65) Edellä mainittujen näkökohtien perusteella ja koska ei voitu näyttää toteen, että polkumyyntiä ja vahinkoa koskevat olosuhteet olisivat muuttuneet merkittävästi alkuperäisen tutkimuksen jälkeen, todetaan, että toimenpiteitä olisi jatkettava nykymuodossa ja nykyisellä tasolla. Ehdotettu polkumyyntitulli on suhteutettuna vapaasti yhteisön rajalla -hintaan ja ilmaistuna erityistullin muodossa 352 euroa tonnilta.(66) Uudelleentarkasteltujen toimenpiteiden kesto olisi rajoitettava neljään vuoteen. Koska tämän tutkimuksen havaintojen tekemisessä oli lukuisia ongelmia, erityisesti ensimmäisen asteen tuomioistuimessa samanaikaisesti vireillä oleva menettely muun muassa kyseisen tuotteen määritelmän selkeyttämiseksi, tutkimuksen saattaminen päätökseen on kestänyt huomattavasti perusasetuksen 11 artiklan 5 kohdassa säädettyä tavanomaista kahdentoista kuukauden määräaikaa kauemmin. Toimenpiteiden kestoaikaa on tarkoituksenmukaista lyhentää tämän poikkeuksellisen tilanteen vuoksi, joka ei liity siihen, ettei valtaosa Kiinan viejistä osallistunut tutkimukseen. ON ANTANUT TÄMÄN ASETUKSEN:1 artikla1. Otetaan käyttöön CN-koodiin 2932 12 00 kuuluvan Kiinan kansantasavallasta peräisin olevan 2-furaldehydin (tunnetaan myös nimellä furfuraldehydi tai furfuryyli) tuonnissa lopullinen polkumyyntitulli.2. Sovellettava tulli on 352 euroa tonnilta.3. Jos tullausarvo alenee komission asetuksen (ETY) N:o 2454/93 145 artiklan toisen kohdan mukaisesti, on myös edellä olevassa 2 kohdassa tarkoitettua sovellettavaa erityistullia alennettava vastaavasti.Article2Polkumyyntitulli otetaan käyttöön neljäksi vuodeksi alkaen tämän asetuksen voimaantulopäivästä.3 artiklaJollei toisin säädetä, sovelletaan tulleja koskevia voimassa olevia säännöksiä. 4 artiklaTämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta  Puheenjohtaja


Avis juridique important

|

51995PC0343

Virallinen lehti nro C 252 , 28/09/1995 s. 0007

Ehdotus neuvoston asetukseksi mahdollisuudesta myöntää muissa jäsenvaltioissa tapahtuneista valuuttapoliittisista liikkeistä johtuvien maataloustulon menetysten kansallista tasaustukea (95/C 252/05) KOM(95) 343 lopull. - 95/0197(CNS)(Kommission esittämä 13 päivänä heinäkuuta 1995)EUROOPAN UNIONIN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo, ettärahapoliittiset liikkeet ovat vaikuttaneet maatalousmarkkinoihin erityisesti vuoden 1995 ensimmäisen vuosipuoliskon aikana; tietyt tuottaja ovat voineet kärsiä muissa jäsenvaltioissa kuin tuotantovaltiossaan tapahtuneista huomattavista valuuttapoliittisista liikkeistä johtuvia tulonmenetyksiä, jajos tällaiset tulonmenetykset todetaan puolueettomasti, voidaan myöntää tilapäistä, erityistuotantoa suosimatonta kansallista tasaustukea todetun tosiasiallisen tulonmenetyksen korvaamiseksi; on välttämätöntä toteuttaa yhteisön tasolla toimenpiteet johdonmukaisen yhteisen maatalouspolitiikan täytäntöön panemiseksi,ON ANTANUT TÄMÄN ASETUKSEN:1 artikla Sellaisissa tapauksissa, joissa tosiasioilla voidaan osoittaa, että tiettyjen tuotantoalojen maataloustuottajat ovat kärsineet jossakin jäsenvaltiossa muissa jäsenvaltioissa markkinointivuoden 1994/95 alusta ja viimeistään 31 päivänä joulukuuta 1995 tapahtuneista suurista valuuttapoliittisista liikeistä johtuvia huomattavia tulonmenetyksiä, kyseisille tuottajille voidaan myöntää kolmelle vuodelle ajoittuvaa alenevaa kiinteämääräistä tasaustukea kansallisen rahoituksen pohjalta.Tasaustuki on enintään edellä tarkoitetun tulonmenetyksen suuruinen, ja se voidaan myöntää ainoastaan tietyn aikaisemman, tulonmenetyksen tapahtumisaikaa vastaavan ajanjakson tuotantoon liittyvänä maksuna. Sitä ei voida kohdistaa siten, että se suosii kyseisen alan erityistuotantoa, eikä sitä voida sitoa tätä tiettyä ajanjaksoa myöhempään tuotantoon.Jäsenvaltio määrittelee tuen määrät ja yksityiskohtaiset säännöt ja antaa ne komission tiedoksi hyväksymistä varten. Perustamissopimuksen 93 artiklan menettelytapamääräyksiä sovelletaan, ottamatta huomioon 92 artiklassa tarkoitettuja perusteita.2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Jäsenvaltio ei voi antaa tiedoksi tämän asetuksen mukaista tukea koskevaa ehdotusta 30 päivän kesäkuuta 1996 jälkeen.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.


Ehdotus neuvoston asetukseksi (EY) lopullisen polkumyyntitullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta